นายกฯเรียกความเชื่อมั่นนักลงทุนสหรัฐ
ตลท.เผยผลโรดโชว์ที่นิวยอร์ก นายกฯให้ความมั่นใจนักลงทุนว่าจะมีปัญหาอย่างเรื่อง 3จี-มาบตาพุดอีก พร้อมเป็นตัวกลางดันให้เกิดอีทีเอฟอาเซียน
27 ก.ย. 2553

ตลท.เผยผลโรดโชว์ที่นิวยอร์ก นายกฯให้ความมั่นใจนักลงทุนว่าจะมีปัญหาอย่างเรื่อง 3จี-มาบตาพุดอีก พร้อมเป็นตัวกลางดันให้เกิดอีทีเอฟอาเซียน
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยหลังเดินทางกลับจากไปนำเสนอข้อมูล (โรดโชว์) ที่นิวยอร์ก สหรัฐ ซึ่งจัดโดย โกลด์แมน แซคส์ เมื่อวันที่ 23-24 ก.ย. ที่ผ่านมา โดยนายกรัฐมนตรีได้ยืนยันกับว่านักลงทุนที่แสดงความกังวลต่อประเด็น 3 จี และมาบตาพุดว่า จะไม่มีเรื่องเซอร์ไพรส์ที่เข้ามากระทบกับตลาดหุ้นและนโยบายบายเศรษฐกิจของประเทศอีก เพราะมองว่า 2 ประเด็นนี้เป็นสิ่งที่เกิดขึ้นจากการตีความของรัฐธรรมนูญ 
อย่างไรก็ดี ยังเห็นสัญญาณภาพรวมที่ดีขึ้น เพราะนักลงทุนได้แสดงสนใจในการลงทุนในตลาดหุ้นไทยอยู่ เพราะมีการตั้งคำถามเชิงลึกว่า อุตสาหกรรมใดที่จะกลายมาเป็นอุตสาหกรรมหลักในการพัฒนาประเทศในระยะกลางและระยะยาวต่อไป ซึ่งถ้าเขาไม่สนใจก็คงไม่มีการเตรียมข้อมูลสอบถามที่ชัดเจนขนาดนี้
นายจรัมพร กล่าวต่อว่า กลับจากโรดโชว์ครั้งนี้ ตลท.ได้แนวคิดว่า จะพยายามเป็นตัวกลางผลักดันให้บริษัทหลักทรัพย์จัดการกองทุนรวม (บลจ.) ของไทยจัดตั้งกองทุนอีทีเอฟที่มีความเป็นกลุ่มภูมิภาคอาเซียนมากขึ้นหรือมีลักษณะเป็นกลุ่มเฉพาะหรือรายอุตสาหกรรมมากขึ้น เพราะเป็นโนวแน้มที่นักลงทุนสถาบันในสหรัฐและยุโรปให้ความสนใจการลงทุนอีทีเอฟประเภทนี้มาก
ประกอบกับแนวโน้มการลงทุนในตลาดทุนโลกเริ่มมีทิศทางลงทุนเปลี่ยนแปลงไป โดยพยายามมองภาพจากมหภาคและมีการเชื่อมโยงข้อมูลเป็นกลุ่มภูมิภาคและรายอุตสหากรรมมากขึ้น